cyanic-selkie/wikianc huggingface dataset:
विशिष्ट ऊष्मा धारिता
विशिष्ट उष्मा के सिद्धान्त
डयूलांग और पेटिट के नियम की निम्न ताप पर विफलता को आइंस्टाइन ने १९०७ में प्लांक के क्वांटम सिद्धांत के आधार पर समझाने का प्रयास किया। इस सिद्धान्त के अनुसार कोई भी n आवृत्तिवाला दोलक ऊर्जा का शोषण अथवा उत्सर्जन केवल h n बंडलों अर्थात् क्वांटमों में ही करता है। यहाँ h प्लांक स्थिरांक है। आइंस्टाइन ने सब परमाणुओं की आवृत्तियाँ एक ही मानकर पारमाण्वीय उष्मा की गणना की और प्रायोगिक परिणामों को मोटे रूप से समझाया।
आइंस्टाइन ने स्वयं ही स्वीकार किया था कि उसका सब परमाणु की एक ही आवृत्ति मानना उचित नहीं था। डिबाई ने संपूर्ण ठोस को अविरत (कंटिनुअस) मानकर गणना की कि यह ठोस कुल कितने प्रकार से दोलन कर सकता है। अविरत ठोस में यह संख्या अनन्त होती है और इस कारण पारमाण्वीय उष्मा भी अनन्त ही होनी चाहिए। इससे बचने के लिए डिबाई ने यह निराधार कल्पना की कि एक विशिष्ट आवृत्ति से ऊपर किसी दोलन की सम्भावना नहीं। यह आवृत्ति ऐसी होती है कि उससे नीचेवाली समस्त आवृत्तियों की कुल संख्या ३N होती है।
भारतीय वैज्ञानिक चन्द्रशेखर वेंकट रमण ने यह सिद्धान्त प्रतिपादित किया कि किसी भी उष्मिक दोलन को सम्पूर्ण ठोस का दोलन मानना त्रुटिपूर्ण है। उनके अनुसार कोई भी उष्मिक दोलन केवल कुछ परमाणु समुदाय का दोलन होता है और प्रत्येक दोलन का यह रूप होता है कि उनमें निकटस्थ किस्ट्रल सेलों में ऊर्जा की मात्रा बराबर होती है। विश्वेश्वरदयाल ने रमण के सिद्धांत द्वारा अनेक ठोसों की पारमाण्वीय उष्मा की गणना की और उनका प्रायोगिक फलों से मेल सिद्ध किया। सिद्धान्ततः भिन्न होने पर भी रमण और बॉर्न के सिद्धान्तों द्वारा गणना की हुई पारमाण्वीय उष्मा के मान में विशेष अन्तर नहीं पाया जाता।
गैसों की आणव उष्मा की गणना करने के लिए उसको तीन भागों में विभक्त किया जाता है जिनका सम्बन्ध क्रमानुसार सरल गति, घूर्णन गति और दोलन से होता है। यदि किसी गैस अणु में n परमाणु हों तो उसकी कुल स्वतंत्रता संख्या (3n) होती है जिसमें तीन सरल गति से, दो या तीन घूर्णन से और शेष दोलन से सम्बंधित हैं। सरल गति से उत्पन्न आणव उष्मा प्रति स्वंतत्रता-संख्या 1/2k होती है। यदि अणुभार और ताप बहुत कम न हों तो यही प्रभाव घूर्णन का भी होता है, परन्तु इनके कम होने पर घूर्णन के प्रभाव की क्वाण्टम सांख्यिकी द्वारा गणना की जाती है। दोलन का प्रभाव ठोसों के सम्बन्ध में वर्णित आइंस्टाइन के सिद्धान्त के अनुसार किया जाता है। इस सम्बन्ध में प्रयुक्त दोलन आवृत्तियों की गणना रमण प्रभाव और अवरक्त (इनफ्रा-रेड) आवृत्तियों के अध्ययन द्वारा की जाती है।
एकपरमाणुक गैसों का नियत ताप पर मोलर ऊष्मा धारिता निम्नलिखित सूत्र से दी जाती है-
नीचे की सारणी में कुछ एकपरमाणुक गैसों के १ वायुमण्दलीय दाब तथा 25 °C ताप पर मोलर स्थिर-आयतन ऊष्मा धारिताएँ दी गयीं हैं।
द्विपरमाणुक गैसों की नियत-आयतन पर मोलर ऊष्मा धारिताएँ इस सूत्र से प्राप्त की जा सकतीं हैं-
विशिष्ट ऊष्मा का मापन
किसी वस्तु की विशिष्ट उष्मा ज्ञात करने के लिए सर्वप्रथम उसको ऊँचे ताप तक गरम करते हैं और फिर उसको एक आंशिक रूप से पानी भरे बरतन (कलरीमापी) में डाल देते हैं। वस्तु के ठंडी होने में जितनी कलरियाँ मिलीं उनको कलरीमापी और पानी द्वारा प्राप्त कलरियों के बराबर रखकर विशिष्ट उष्मा की गणना कर लेते हैं।
विशिष्ट उष्मा निकालने की एक अन्य विधि यह भी है कि पदार्थ के ऊपर इतनी भाप को प्रवाहित करें कि उसका ताप बढ़कर भाप के ताप के बराबर हो जाए। यदि इस विधि में m ग्राम भाप संघनित (कनडेन्स) होती है तो उसके पानी बनने में m L कलरी प्राप्त होती हैं (L = गुप्त ताप)। इसको पदार्थ द्वारा शोषित उष्मा के बराबर रखकर विशिष्ट उष्मा की गणना कर लेते हैं।
भवन निर्माण में प्रयुक्त पदार्थों की विशिष्ट उष्माएँ
(Usually of interest to builders and solar designers)
रैनसमवेयर
रैनसमवेयर (ransomware) एक प्रकार का दुर्भावनापूर्ण फिरौती मांगने वाला सॉफ़्टवेयर है। इसे इस तरह से बनाया जाता है कि वह किसी भी कंप्यूटर सिस्टम के सभी फाइलों को इनक्रिप्ट कर दे। जैसे ही सॉफ्टवेयर इन फाइलों को इनक्रिप्ट कर देता है, वैसे ही वह फिरौती मांगने लगता है और धमकी देता है कि यदि उतनी राशि नहीं चुकाई तो वह कंप्यूटर के सभी फाइलों को बर्बाद कर देगा। इसके बाद इन फाइलों तक कंप्यूटर उपयोगकर्ता तब तक देख या उपयोग नहीं कर सकता जब तक वह फिरौती में मांगी गई राशि का भुगतान न कर दे।
खास बात यह है कि इसमें फिरौती की रकम चुकाने हेतु समयसीमा निर्धारित की जाती है और यदि कोई समय से पैसा नहीं चुकाता तो उसके लिए फिरौती की रकम बढ़ जाती है।
कार्य
इस तरह के सॉफ्टवेयर की अवधारणा का आविष्कार और इसे पूर्ण करने का कार्य यंग और यूंग ने कोलंबिया विश्वविद्यालय में किया था। उन लोगों ने इसे आईईईई सुरक्षा और गोपनीयता सम्मेलन में 1996 में प्रस्तुत किया था। इसे क्रिप्टोवाइरल फिरौती कहा जाता है। यह तीन चक्र द्वारा हमला करने वाले और पीड़ित के मध्य प्रोटोकॉल स्थापित करता है।
सिस्टम में घुसने के लिए रैनसमवेयर के हमलों में आमतौर पर ट्रोजन वायरस का उपयोग किया जाता है। इसे कंप्यूटर के सिस्टम तक ले जाने के लिए इस तरह के वायरस को इंटरनेट पर किसी फाइल के रूप में या किसी कम सुरक्षा वाले नेटवर्क को निशाना बनाया जाता है। यदि आपने अज्ञात स्थान से कोई फाइल डाउनलोड की है या नेटवर्क सेवा की सुरक्षा में कोई चूक हो तो आपके नेटवर्क को भी निशाना बना कर यह वायरस आपके कंप्यूटर तक ले जाया जा सकता है।
इस तरह के वायरस के आपके कंप्यूटर में आने के बाद यह कंप्यूटर को लॉक कर देता है या केवल दावा करता है कि कंप्यूटर लॉक हो चुका है। इस तरह के दावा करने वाले को स्कैमवेयर कहा जाता है। स्कैमवेयर द्वारा कई तरह के झूठे दावे भी किए जाते हैं कि वह कानून प्रवर्तन संस्था से है और कहता है कि आपके कंप्यूटर से कुछ गैरकानूनी गतिविधियों को अंजाम दिया गया है।
मोबाइल रैनसमवेयर
पीसी पर रैनसमवेयर की घटना प्रसिद्ध होने के बाद ही अब मोबाइल को लक्षित किया जा रहा है। आमतौर पर मोबाइल में रैनसमवेयर किसी डाटा को इनक्रिप्ट नहीं करता है, क्योंकि कोई भी मोबाइल के सभी आवश्यक डाटा को सिंक के जरिये आसानी से वापस पा सकता है। इस कारण इसमें एक तरह के ब्लॉक करने की तकनीक का उपयोग किया जाता है, जिससे कोई मोबाइल का उपयोग न कर सके। इस तरह के मोबाइल रैनसमवेयर मुख्यतः एंडरोइड फोन को अपना शिकार बनाता है, क्योंकि इसमें कोई भी आसानी से दूसरे अनजान स्रोत से एप डाउनलोड और स्थापित कर सकता है। इसके लिए इसमें .apk फ़ाइल का उपयोग होता है, जो किसी अन्य तरह से उपयोग करने वाले द्वारा डाला जाता है कि उसे पता भी न चले कि इसमें कोई रैनसमवेयर जैसा कुछ है।
लेकिन किसी एप के पास सभी तरह के अधिकार नहीं होते, जिससे वह मोबाइल का उपयोग करने से रोक सके, इस कारण इस तरह के एप अन्य सभी एप के ऊपर भी ब्लॉक होने का संदेश देते हैं। जबकि कुछ अलग प्रकार के रैनसमवेयर भी होते हैं, जो इधर उधर क्लिक कराने का कार्य करते हैं, जिससे उन्हें मोबाइल में कुछ भी करने का अधिकार मिल जाये। इस तरह से वे मोबाइल के सिस्टम के अंदर तक आ जाते हैं।
एंडरोइड की तरह ही आईओएस में इसका खतरा है, लेकिन इसमें वे दूसरे तरीके का उपयोग करते हैं। इसमें वे आईक्लाउड और फाइंड माई फोन आदि के द्वारा इसके सिस्टम के उपयोग से रोकने का कार्य करते हैं, इसे आईओएस 10.3 में एपल ने सुधारा था, जिससे जावास्क्रिप्ट पॉपअप विंडो को सफारी अच्छी तरह से संभाल सके और रैनसमवेयर का खतरा न रहे।
क्रिप्टोलॉकर
इनक्रिप्ट करने वाला रैनसमवेयर सितम्बर 2013 में फिर दिखा, तब यह ट्रोजन के साथ था, जो क्रिप्टोलॉकर के नाम से जाना जाता है। यह 2048-बिट आरएसए की (कुंजी) की जोड़ी उत्पन्न करता है, जिससे फ़ाइल को इनक्रिप्ट किया जा सके। यदि कोई रकम तीन दिनों के अन्दर नहीं देता है तो यह प्राइवेट की को हटा देता है। इसका आकार बहुत बड़ा होने के कारण इसे ठीक करना बहुत ही कठिन हो जाता है। तीन दिन से ज्यादा होने के बाद भी आप प्राइवेट की प्राप्त कर सकते हैं। लेकी इसके लिए आपको और अधिक रकम देनी होगी। रकम बढ़ कर 10 बिटकोइन हो जाता है, जो नवम्बर 2013 के अनुसार $2300 अमेरिकी डॉलर के बराबर है।
क्रिप्टोवाल
एक अन्य मुख्य रैनसमवेयर ट्रोजन है, जो विंडोज आधारित उपकरण को अपना शिकार बनाता है। यह पहली बार 2014 में दिखा था। इसे जेडो विज्ञापन नेटवर्क के द्वारा सितम्बर 2014 के अंत के आसपास ही कई बड़े वेबसाइट में दिखाया गया था। कोई भी विज्ञापन में क्लिक करता था तो वह उसे एक वेबसाइट में ले जाता था, जो ब्राउज़र के प्लगइन का उपयोग डाउनलोड करने के लिए करता था। इस पर अनुसंधान कर रहे बराकुडा नेटवर्क के अनुसार इसमें डिजिटल हस्ताक्षर भी होता था, जिसके कारण सुरक्षा सॉफ्टवेयर इसे ठीक मानते थे। क्रिप्टोवाल 3.0 जावास्क्रिप्ट में लिखा होता है, जो ईमेल में फ़ाइल के रूप में भेजा जाता है। यह .jpg प्रारूप में डाउनलोड हो जाता है। यह सर्वर से जुडने के लिए explorer.exe और svchost.exe में बदलाव करता है। जब यह फ़ाइल को इनक्रिप्ट करता है, उसी दौरान यह स्पायवेयर भी स्थापित कर देता है, जिससे पासवर्ड और बिटकोइन वालेट की जानकारी चुरा सके।
वॉनाक्राय
एक रैनसमवेयर मैलवेयर टूल है जिसका प्रयोग करते हुए मई 2017 में एक वैश्विक रैनसमवेयर हमला हुआ।
सन्दर्भ
रैनसमवेयर से बचाव 1- डाटा का समय समय पर बैकअप लेते रहे। २- अपने कंप्यूटर में एंटीवायरस रखे जो की अधयतन हो। ३- केवल विश्वसनीय वेबसाइट से डाटा डाउनलोड करे और ईमेल पर प्राप्त अटैचमेंट जो की संदेहास्पद हो उसे नहीं खोले| ४- किसी भी तरह के साइबर हमला होने पर साइबर एक्सपर्ट की सलाह अवश्यक रूप से ले|
अल्पना मिश्र
अल्पना मिश्र हिंदी कथा साहित्यकार हैं। उनकी पहली कहानी 'ऐ अहल्या ' 'हंस' पत्रिका के अक्तूबर १९९६ अंक में प्रकाशित हुई थी। उन्हें हिंदी का ' अनकन्वेंशनल राईटर' माना जाता है। उनकी प्रसिद्द कहानियों में 'उपस्थिति',' 'मुक्ति प्रसंग', ' मिड डे मील', 'कथा के गैर जरूरी प्रदेश में', 'बेदखल',' इस जहाँ में हम','स्याही में सुरखाब के पंख' 'गैर हाजिरी में हाज़िर' आदि हैं। उनकी लिखी 'छावनी में बेघर' कहानी हिंदी कथा जगत में सैन्य जीवन पर लिखी कहानी है जो सैनिक जीवन का परिचय कराती है। उनके कहानी संग्रह : भीतर का वक्त्त ,छावनी में बेघर, कब्र भी कैद औ जंजीरे भी,' स्याही में सुरखाब के पंख', के साथ ही उपन्यास :'अन्हियारे तलछट में चमका' भी प्रसिद्ध साहित्य हैं। उनकी कहानियो का अनेक भारतीय और विदेशी भाषाओँ में अनुवाद हो चुका है। उन्हें अनेक सम्मानों से भी सम्मानित किया गया।
पृष्ठभूमि
अल्पना मिश्र जी का जन्म १८ मई १९६९ को हुआ था। वह आजमगढ, उत्तर प्रदेश के एक छोटे से गाव में पैदा हुई थी। उन्हें अपने लेख के लिए शैलेश मटियानी समृति सम्मान (२००६), परिवेश सम्मान (२००६),रचनाकार सम्मान (भारतीय भाषा परिषद, कोलकाता २००८),स्त्री शक्त्ति सम्मान(२००८)जैसे पुरस्कार से सम्मानित किया जा चुका है। फिलहाल अल्पना मिश्र दिल्ली विश्वविद्यालय के हिन्दी विभाग में एसोसिएट प्रोफेसर के पद पर कार्यरत हैं व साथ ही कहानियां व् उपन्यास लिखा करती हैं।
परिवार
अल्पना मिश्र जी का जन्म ऐसे परिवार में हुआ था जहां किताबें चारों तरफ थी। वह बचपन से ही अधिक से अधिक पढ़ने की कोशिश किया करती थी। और फिर वह जिस बस्ती से थी वहां से कई प्रसिद्ध साहित्यकार निकले हैं। छोटी उम्र में अन्याय का विरोध करने के लिए जब उन्होंने अपनी पहली कविता लिखी तो उनके परिवार वाले अतिरिक्त रूप से खुश हो गए थे और उन्हें आगे लिखने का प्रोत्साहन भी दिया था।
पर लेखिका के लिये कठिनाई यह हुई की उनकी इस गंभीर कविता को लोग मनोरंजन के रूप में देख रहे थे। फिर इसी से चालू हुआ उनका समाज की कुरूप स्थिति का खंडन करने वाली कथा लिखने का कार्य। लेखिका को लगता था की जो लोग खुद नहीं बोल सकते हैं, उनके बदले में वह अपने पात्रों के माध्यम से जन जागरण बढ़ा सकती हैं। फिर पति के फौज में होने के बावजूद भी लेखिका खुद नौकरी कर अपना परिवार चलाती थी और फौज की कई सुविधाओं को छोड़ा भी था।
शिक्षा
अल्पना मिश्र जी ने गोरखपुर विश्वविद्द्यालय, गोरखपुर से एम. ए. और बनारस हिन्दू विश्वविद्यालय, वाराणसी से पीएचडी की उपाधि प्राप्त की।
मुख्य कृतियाँ
कहानी संग्रह: भीतर का वक्त, छावनी में बेघर , कब्र भी कैद औ'जंजीरें भी', 'स्याही में सुरखाब के पंख' उपन्यास :अन्हियारे,तलछट में चमका। संपादन : सहोदर( संबंधों की शृंखला :कहानियाँ. आलोचना - स्त्री कथा के पांच स्वर, सहस्त्रों विखंडित आईने में आदमकद, स्वातंत्रयोत्तर कविता
सन्दर्भ
१ https://web.archive.org/web/20170521215841/http://www.hindisamay.com/writer/%E0%A4%85%E0%A4%B2%E0%A5%8D%E0%A4%AA%E0%A4%A8%E0%A4%BE-%E0%A4%AE%E0%A4%BF%E0%A4%B6%E0%A5%8D%E0%A4%B0.cspx?id=46&name=%E0%A4%85%E0%A4%B2%E0%A5%8D%E0%A4%AA%E0%A4%A8%E0%A4%BE-%E0%A4%AE%E0%A4%BF%E0%A4%B6%E0%A5%8D%E0%A4%B0
२ https://web.archive.org/web/20170208035328/http://tehelkahindi.com/a-talk-with-hindi-writer-alpana-mishra/
३ https://web.archive.org/web/20170522080037/http://gadyakosh.org/gk/%E0%A4%85%E0%A4%B2%E0%A5%8D%E0%A4%AA%E0%A4%A8%E0%A4%BE_%E0%A4%AE%E0%A4%BF%E0%A4%B6%E0%A5%8D%E0%A4%B0
४ https://web.archive.org/web/20170208035451/https://hindi.yourstory.com/alpanamishra
अनूप लाल यादव
अनूप लाल यादव (5 अक्टूबर 1923-9 अगस्त 2013) एक भारतीय राजनीतिज्ञ थे। बिहार में कर्पूरी ठाकुर सरकार में वर्ष 1969 से लेकर 1977 तक वो मंत्री रहे थे, जबकि एक बार वह सहरसा संसदीय क्षेत्र से भी निर्वाचित हुए थे। बिहार विधानसभा के लिए लगातार तीन बार त्रिवेणीगंज से निर्वाचित हुए थे।
प्रारंभिक जीवन
उनका जन्म 5 अक्टूबर 1923 को मलहनामा गाँव, त्रिवेनीगंज, जिला सुपौल में हुआ था। इनके पिता का नाम ठाकुर प्रसाद यादव और माता का नाम राधा देवी था। इन्हें तीन बेटे और दो बेटियाँ थी। इन्होंने पटना बोर्ड, पटना से मैट्रिक तक की शिक्षा प्राप्त की। इसके बाद ये सक्रिय राजनीति में आ गए।
उल्लेखनीय योगदान
इन्होंने 1942 में भारत छोड़ो आंदोलन में भी भाग लिया था। Inhe lalu prasad yadav ke rajnitik guru ke roop mai jana jata hai
निधन
यादव का 9 अगस्त 2013 को हृदय गति रुकने से निधन हो गया।
टीवीएस समूह
टीवीएस एक भारतीय औद्योगिक समूह है जिसकी बुनियाद मुख्यतः चेन्नई और मदुराई में रखी गई थी और यह विविध क्षेत्रों में सक्रिय है। इस समूह की लगभग सभी कंपनियां निजी स्वामित्व के तहत हैं। इनमें से सबसे बड़ी और सबसे ज्यादा दिखाई देने वाली कंपनी टीवीएस मोटर्स है जो भारत की शीर्ष 3 दुपहिया वाहन निर्माता कंपनियों में से एक है। बीसवीं सदी के मोड़ पर एक छोटी शुरुआत के बाद से इस समूह ने प्रगति करते हुए भारत की सबसे बड़ी ऑटो उपकरण निर्माता एवं वितरक कंपनी बनने का गौरव हासिल किया है।
टीवी सुन्दरम अयंगर एण्ड सन्स इस समूह की होल्डिंग कंपनी है; और टी. वी. सुन्दरम अयंगर इसके संस्थापक थे।
समूह की उल्लेखनीय कंपनियां
टीवीएस मोटर्स : सबसे प्रमुख कंपनी. इसका आरम्भ सुन्दरम क्लेटन नामक एक सामूहिक कंपनी और जापान के सुजुकी मोटर्स के बीच एक संयुक्त उपक्रम के रूप में हुआ था। बाद में वे अलग हो गए। 2006-2007 में इसका राजस्व लगभग 1 बिलियन अमेरिकी डॉलर था। इसके प्रमुख श्रीनिवासन वेणु हैं।
सुन्दरम फास्टनर्स : यह कंपनी भारत के औद्योगिक फास्टनर क्षेत्र की एक प्रमुख खिलाड़ी है।
टीवीएस इन्फोटेक (टीवीएसआई) : टीवीएसआई विनिर्माण, मोटर वाहन, कृषि, इंजीनियरिंग, व्यापार और अचल संपत्ति जैसे प्रमुख उद्योगों की मध्य-बाजार कंपनियों के लिए एक उद्यम समाधान साथी के रूप में कार्य करती है।
सुंदरम फाइनेंस : समूह के इस वित्तीय सेवा शाखा की स्थापना 1954 में की गई थी। रॉयल सुन्दरम एलायंस जनरल इंश्योरेंस कंपनी, सुन्दरम बीएनपी परिबास म्युचुअल फंड और सुन्दरंम बीएनपी होम फाइनेंस लिमिटेड में इसके सर्वाधिक (या काफी शेयर) हैं। वित्तीय उत्पादों के वितरण, बीपीओ और आईटी से संबंधित क्षेत्रों में भी इसकी सहायक कंपनियां कार्यरत हैं। 2006-2007 में इसका राजस्व लगभग 600 करोड़ रू. और कर्मचारियों की संख्या 2000 से अधिक थी। इसके प्रमुख टी. टी. श्रीनिवासराघवन हैं।
जेडएफ इलेक्ट्रॉनिक्स टीवीएस (इंडिया) प्राइवेट लिमिटेड : (पहले टीवीएस चेरी प्राइवेट लिमिटेड) यह कंपनी भारत में प्रेसिशन स्नैप एक्शन स्विच, सेंसर और इलेक्ट्रोमेकैनिकल असेम्बली का निर्माण करती है।
व्हील्स इंडिया : यह कंपनी यूके की टाइटन पीएलसी के सहयोग से मोटर वाहन के पहियों और एयर सस्पेंशन का निर्माण करती है। 2006-2007 में इसका राजस्व 1000 करोड़ रु. था। इसके प्रमुख श्री एस. राम हैं।
एक्सल्स इंडिया : व्हील्स इंडिया की एक सहायक कंपनी के रूप में यह वाणिज्यिक वाहनों में इस्तेमाल होने वाली धुरियों का निर्माण करती है। इसके प्रमुख एस. राम हैं। 2006-2007 में इसका राजस्व 300 करोड़ रू. था।
ब्रेक्स इंडिया : यह कंपनी ऑटोमोटिव ब्रेक, आयरन कास्टिंग और प्लास्टिक मोल्डिंग का निर्माण करती है। 6 स्थानों में इसके विनिर्माण केन्द्र हैं। इसके प्रमुख एस. विजी हैं। 2006-2007 में इसका राजस्व 1000 करोड़ रू. से अधिक था।
टर्बो एनर्जी लिमिटेड : यह कंपनी चेन्नई से लगभग 100 किमी दूर पुलिवालम में स्थित अपने विनिर्माण केन्द्रों में यूएसए के बोर्गवॉर्नर टर्बो सिस्टम्स के सहयोग से डीजल इंजनों के लिए टर्बो चार्जर का निर्माण करती है।
अनुषा इन्वेस्टमेंट्स लिमिटेड, चेन्नई होल्डिंग कंपनी: सुंदरम-क्लेटन-लिमिटेड, चेन्नई अल्टिमेट होल्डिंग कंपनी: टी वी सुन्दरम अयंगर एंड संस लिमिटेड, मदुराई साथी सहायक कंपनियां: टीवीएस मोटर कंपनी लिमिटेड, चेन्नई सुंदरम ऑटो कम्पोनेंट्स लिमिटेड, चेन्नई टीवीएस मोटर (सिंगापुर) प्राइवेट लिमिटेड सिंगापुर टीवीएस मोटर कंपनी (यूरोप) बीवी, एम्सटर्डम प्राइवेट टीवीएस मोटर कंपनी इंडोनेशिया, इंडोनेशिया टीवीएस एनर्जी लिमिटेड, चेन्नई टीवीएस इन्वेस्टमेंट्स लिमिटेड, चेन्नई टीवीएस इलेक्ट्रॉनिक्स लिमिटेड, चेन्नई टुमकुर प्रॉपर्टी होल्डिंग्स लिमिटेड, चेन्नई प्राइम प्रॉपर्टी होल्डिंग्स लिमिटेड, चेन्नई टीवीएस-ई एक्सेस (इंडिया) लिमिटेड, चेन्नई टीवीएस-ई सर्विसटेक लिमिटेड, चेन्नई टीवीएस कैपिटल फंड्स लिमिटेड, चेन्नई सर्वाना प्रॉपर्टीज़ लिमिटेड, चेन्नई सदर्न रोडवेज लिमिटेड, मदुराई सुंदरम इंडस्ट्रीज लिमिटेड, मदुराई एसोसिएटेड ऑटो पार्ट्स लिमिटेड, मुंबई टीवीएस इंटरकनेक्ट सिस्टम्स लिमिटेड, मदुराई टीवीएस लॉजिस्टिक्स सर्विस ेज लिमिटेड, मदुराई लुकास- टीवीएस लिमिटेड, चेन्नई सुंदरम टेक्सटाइल लिमिटेड, मदुराई एनएसएम होल्डिंग्स लिमिटेड, मदुराई टीवीएसनेट टेक्नोलॉजीज लिमिटेड, मदुराई टीओआर प्रोजेक्ट्स एंड सर्विसेज लिमिटेड, मदुराई एनके टेलीकॉम प्रोडक्ट्स लिमिटेड, मदुराई एनके टेलेसिस्टम्स लिमिटेड, मदुराई टीवीएस ऑटोमोटिव यूरोप लिमिटेड, ब्रिटेन टीवीएस सीजे कॉम्पोनेंट्स लिमिटेड, ब्रिटेन टीवीएस लॉजिस्टिक्स आइबेरिया एस.एल., स्पेन टीवीएस लॉजिस्टिक्स सियाम लिमिटेड, थाईलैंड टीवीएस ऑटोसर्व जीएमबीएच, जर्मनी टीवीएस लॉजिस्टिक्स इन्वेस्टमेंट यूके लिमिटेड, ब्रिटेन येलेस्ट्रे होल्डिंग्स लिमिटेड, ब्रिटेन मल्टीपार्ट (होल्डिंग्स) लिमिटेड, ब्रिटेन मल्टीपार्ट सॉल्यूशंस लिमिटेड, ब्रिटेन आईएच क्रिक प्रॉपर्टी को लिमिटेड, ब्रिटेन एमसिस (Msys) सॉफ्टवेयर सॉल्यूशंस लिमिटेड, ब्रिटेन ग्लोब डायनेमिक्स लिमिटेड, ब्रिटेन ग्लोब ट्रांसपोर्ट प्रोडक्ट्स लिमिटेड, ब्रिटेन टीवीएस डायनामिक ग्लोबल फ्रेट सर्विसेज लिमिटेड, चेन्नई टीवीएस कौम्युटेशन सॉल्यूशंस लिमिटेड, मदुराई लुकास इंडियन सर्विस लिमिटेड, चेन्नई टीवीएस ऑटोमोटिव सिस्टम्स लिमिटेड, चेन्नई ईरानी ऑटोमोटिव सिस्टम्स, ईरान सहयोगी कंपनी: सुन्दरम नॉन-कन्वेन्शनल एनर्जी सिस्टम्स लिमिटेड, चेन्नई
प्रबंधन
लगभग सभी कंपनियों का प्रबंधन परिवार के सदस्यों द्वारा किया जाता है। यह विशेष रूप से कर्मचारियों के प्रति अपने उदार रवैये के लिए मशहूर है। इस समूह की ज्यादातर कंपनियां एक निम्नस्तरीय प्रोफाइल को बनाए रखती हैं और एक रूढ़िवादी प्रबंधन शैली का अनुसरण करती हैं।
ए जेन्टलमैन
ए जेन्टलमैनः सुंदर, सुशील, रिस्की यह एक 2017 भारतीय एक्शन कॉमेडी फिल्म है, इसे राज और डी.के. ने लिखा और निर्देशित कया है। इस्कि प्रदर्शन तिथि 25 अगस्त 2017 है । मुख्य शीर्षक भूमिका में सिद्धार्थ मल्होत्रा के साथ जैकलिन फर्नांडीस हैं जिन्होंने इसमें अभिनय किया है।
विषय
गौरव कपूर (सिद्धार्थ मल्होत्रा),यह एक उपनगरीय मियामी का निवासी, अपने सहकर्मी काव्या (जैकलिन फर्नांडीज) से विवाह करने की योजना मे है।वह उस्के सपनों की रानि है।  लेकिन वह पसंद करती है एक ऐसा आदमी जो अधिक साहसी और जोखिम से प्यार करने वाला हो। इसके समानांतर ही चलती है एक दूसरी कहानी एक गुप्त जासूस ऋषि पुरोहित (सिद्धार्थ मल्होत्रा) कि, जो बैंकॉक में चीनी दूतावास से कुछ महत्वपूर्ण पदार्थ निकालने के लिए कोशिश कर रहा है। हालांकि, जब एक सह-जासूसी, याकूब (दर्शन कुमार), एक निर्दोष नागरिक को गोली मारता है , तो ऋषि  उस्के इस बेईमान चाल से बहुत नाराज हो जाता है  । फिर भी, वह मुंबई लौटता है, जहां यह पता चला है कि वह युनिट X  के लिए काम करता है , जो एक जासूस संगठन है, जिसकी अध्यक्षता कर्नल विजय कर रहे है । ऋषि विजय को बताता हैं कि वह. यह सब और नहीं कर सकता, और वह चाहता है कि नए सिरे से जीवन शुरू करे । कर्नल विजय सक्सेना (सुनील शेट्टी), ऋषि से एक आखिरी निवेदन करता  है, वह उसे एक भ्रष्ट मंत्री कि जासूसी करने को कहता है और उस  मंत्री को ब्लैकमेल करने के लिए  उस्के  सेलफोन का डेटा एक हार्ड ड्राइव में लाने को कहता है।ऋषि हार्ड ड्राइव में  वह डेटा पा लेता है, लेकिन कर्नल विजय सक्सेना, यह सोच कर कि ऋषि अब उसके कोई काम का नही, याकूब को निर्देश देता  है कि वह  ऋषि को मार डाले. हालांकि, ऋषि को संदेह हो जाता है, और वह याकूब और अन्य सह-जासूस से लड़ाई  करता है। याकूब उसे गोली मारता है जब कर्नल विजय सक्सैना ऋषि के घर पूछता है और अंदर जाता है तो फिर ऋषि बोलता है बाइ कर्नल गुड बाइ तो फिर ऋषि कर्नल विजय सक्सेना का मोबाइल फोन बंद करदाता है तो फिर एक बीसफोट धमाका के धूरघटना पर कर्नल विजय सक्सैना की दर्दनाक मरीतयू और मौत हो जाती है, लेकिन ऋषि गायब हो जाता है।
विकास
सिद्धार्थ आनंद ने कहा है कि फिल्म मूल रूप से 2014 की फिल्म बैंग बैंग! कि अगली कड़ी है । हालांकि, यह बाद में एक साक्षात्कार में स्पष्ट किया कि फिल्म स्टैंडअलोन रहेगी।
नसीम हिजाज़ी
नसीम हिजाज़ी (नस्तालीक़: ) उर्दू के मशहूर लेखक और उपन्यासकार थे जो ऐतिहासिक उपन्यासकारी के क्षितिज पर भी वे एक प्रभाव छोड़ गए। उनका असली नाम शरीफ़ हुसैन (नस्तालीक़: ) था लेकिन वे इनके क़लमी नाम नसीम हिजाज़ी से जाने जाते हैं। भारत का विभाजन से पहले उनका जन्म 1914 को गुरदासपुर ज़िला, पंजाब, ब्रिटिश भारत में हुआ था। ब्रिटिश राज से आज़ादी के वक़्त उनका ख़ानदान हिजरत करके पाकिस्तान चला गया और बाक़ी की ज़िन्दगी उन्होंने वहाँ गुज़ारी। मार्च 1996 में उनकी मौत हो गई।
दिवाकरकिता गाँव, सहकुंड (भागलपुर)
दिवाकरकिता सहकुंड, भागलपुर, बिहार स्थित एक गाँव है।
रुदारपुर २ गाँव, बलिया (बेगूसराय)
रुदारपुर २ बलिया, बेगूसराय, बिहार स्थित एक गाँव है।
कृति शेट्टी
कृति शेट्टी (जन्म 21 सितंबर 2003) एक भारतीय अभिनेत्री हैं जो मुख्य रूप से तेलुगु फिल्मों में दिखाई देती हैं। उन्होंने व्यावसायिक रूप से सफल फिल्म उप्पेना (2021) से अपनी शुरुआत की। उसने एक फिल्मफेयर अवार्ड साउथ और एक साईमा (SIIMA) अवार्ड जीता है।
प्रारंभिक जीवन
कृति शेट्टी का जन्म 21 सितंबर 2003 को मुंबई में हुआ था, मैंगलोर, कर्नाटक के एक तुलु परिवार में। उनके पिता एक व्यवसायी हैं और उनकी माँ एक फैशन डिजाइनर हैं। उसके दो भाई-बहन हैं, एक भाई और एक बहन। वह मुंबई में पली-बढ़ी और , वह मनोविज्ञान पढ़ रही थी।  अपने शिक्षाविदों के दौरान, उन्होंने व्यावसायिक विज्ञापनों में काम किया।
शेट्टी अपनी मातृभाषा तुलु, हिंदी और अंग्रेजी बोल सकती हैं। उसने तेलुगु बोलना सीख लिया है और अपने फिल्मी करियर के लिए तमिल सीख रही है।
आजीविका
हिंदी फिल्म सुपर 30 में एक संक्षिप्त उपस्थिति के बाद, शेट्टी ने 17 साल की उम्र में तेलुगु फिल्म उप्पेना के साथ बुची बाबू सना द्वारा निर्देशित और मिथ्री मूवी मेकर्स और सुकुमार राइटिंग्स द्वारा निर्मित मुख्य भूमिका में अपनी शुरुआत की। यह फिल्म व्यावसायिक रूप से बॉक्स ऑफिस पर inr 1000000000 अधिक की कमाई कर सफल रही थी । उनके प्रदर्शन की समीक्षा करते हुए, द टाइम्स ऑफ इंडिया ' नीशिता न्यायपति ने लिखा: "नवोदित कलाकार वैष्णव और कृति अधिकांश भाग के लिए अपने पात्रों की पेचीदगियों को अच्छी तरह से खींचने का प्रबंधन करते हैं। 2021 में, वह नानी के साथ तेलुगु फिल्म श्याम सिंहा रॉय में दिखाई दीं। 2022 में, वह एन. लिंगुसामी द्वारा निर्देशित द्विभाषी फिल्म द वॉरियर में राम पोथिनेनी के साथ दिखाई दीं। फिल्म को आलोचकों से नकारात्मक समीक्षा मिली और यह बड़ी व्यावसायिक विफलता थी । उसी वर्ष उनकी अगली रिलीज़ तेलुगु फिल्म माचेरला नियोजकवर्गम थी, जिसका निर्देशन एमएस राजशेखर रेड्डी ने किया था। 2022 तक, वह मोहना कृष्णा इंद्रगंती द्वारा निर्देशित आगामी फिल्म आ अम्मयी गुरिंची मीकू चेप्पली की शूटिंग कर रही है, जिसमें सुधीर बाबू अभिनीत हैं।
पुरस्कार एवं नामांकन
अभिनय पुरस्कार और नामांकन की सूची
शेषनाग झील
वासुकी झील (Vasuki Lake) या वासुकी कुण्ड भारत के जम्मू और कश्मीर राज्य के अनन्तनाग ज़िले में 3,590 मीटर ऊँचाई पर स्थित एक पर्वतीय झील है। यह पहलगाम से 23 किमी दूर अमरनाथ गुफा पर जाने वाले तीर्थमार्ग पर स्थित है व हिन्दू धर्म में एक पवित्र झील है।
खेदापाली धरमजयगढ मण्डल
खेदापाली धरमजयगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
धूरा, भिकियासैण तहसील
धूरा, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
इमरतपुर फखरुद्दीन, बिलारी (मुरादाबाद)
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है।
कुमारदेवी
(1) सुविख्यात लिच्छवि कुमारी; गुप्त सम्राट चन्द्रगुप्त प्रथम की पत्नी और समुद्रगुप्त की माता। ये संसार मे पहली महारानी है जिनके नाम से सिक्के प्रचलित किए गए।
(2) कान्यकुब्ज और वाराणासी के गहड़वाल सम्राट गोविंदचंद्र (1114-1154) की रानी। उनके पिता देवरक्षित पीठि (गया) के चिक्कोरवशीं शासक और बंगाल के पाल सम्राटों के सामंत थे। उसकी माता शंकरदेवी एक अन्य पाल सामंत मथनदेव की पुत्री थी, जो राष्ट्रकूटवंशी अंग के शासक थे। मथनदेव की बहन पालराज रामपाल की माता थी। गोविंदचंद्र और कुमारदेवी के इस विवाह से गहड़वाल और पालवंश में कूटनीतिक मित्रता हुई और वह गबड़वाल शक्ति के अन्य दिशाओं मे विस्तार मे सहायक सिद्ध हुई। इससे महत्वपुर्ण बात यह है कि गोविंदचंद्र स्वयं पौराणिक धर्मोपासक हिंदु थे और कुमारदेवी बौद्ध थी। उन्हे अपने धर्म पालन मे न केवल पूरी स्वतंत्रता ही प्राप्त थी, अपीतु उसकी रक्षा और प्रचारादि के लिया दानादि देने की सुविधा भी उपलब्ध थीं। उन्होंने ने मूलत धर्मचक्र का एक नए विहार में पुण स्थापन कराया था।
भारत-ताजिकिस्तान संबंध
भारत-ताजिकिस्तान संबंध भारत और ताजिकिस्तान गणराज्य के बीच द्विपक्षीय संबंधों ने सुरक्षा और रणनीतिक मुद्दों पर दोनों देशों के सहयोग के कारण काफी विकास किया है। भारत ने अपना पहला विदेशी सैन्य अड्डा फ़ारखोर ताजिकिस्तान में स्थापित किया है।  भारत ने एनी अस्पताल बनाने में भी सहायता की।
पृष्ठभूमि
सोवियत संघ के 1991 के विघटन के बाद ताजिकिस्तान की स्वतंत्रता के साथ राजनयिक संबंध स्थापित किए गए थे, जो भारत के साथ दोस्ताना था। ताजिकिस्तान मध्य एशिया में एक रणनीतिक रूप से महत्वपूर्ण स्थान पर है, जो अफगानिस्तान, पीपुल्स रिपब्लिक ऑफ चाइना और उत्तरी गिलगित-बाल्टिस्तान (पाकिस्तान-नियंत्रित कश्मीर) से वाखान कॉरिडोर नामक एक छोटी सी पट्टी द्वारा अलग हो गया है। रूस और चीन दोनों ने ताजिकिस्तान के साथ संबंधों की खेती करने की मांग की है, जिसे इस्लामवादी तालिबान और अल-कायदा के खिलाफ अफगानिस्तान में युद्ध में भी महत्वपूर्ण माना गया है। तालिबान और अल-कायदा से लड़ने में भारत की भूमिका और चीन और पाकिस्तान दोनों के साथ इसकी रणनीतिक प्रतिद्वंद्विता ने ताजिकिस्तान के साथ अपनी रणनीतिक और सुरक्षा नीतियों के लिए महत्वपूर्ण संबंध बनाए हैं। ताजिकिस्तान और उसके पड़ोसी मध्य एशियाई गणराज्यों में सैन्य उपस्थिति को भारत के अलावा संयुक्त राज्य अमेरिका, रूस और चीन द्वारा प्रतिष्ठित किया गया है।
द्विपक्षीय सहयोग
उनके सामान्य प्रयासों के बावजूद, द्विपक्षीय व्यापार तुलनात्मक रूप से कम रहा है, 2005 में 12.09 मिलियन अमरीकी डालर का मूल्य; ताजिकिस्तान में भारत का निर्यात 6.2 मिलियन अमरीकी डॉलर और इसके आयात का मूल्य 5.89 मिलियन अमरीकी डालर था। आर्थिक सहयोग और व्यापार के विस्तार के लिए, ताजिकिस्तान और भारत ने व्यापार, आर्थिक, वैज्ञानिक और तकनीकी सहयोग पर एक अंतर-सरकारी आयोग की स्थापना की और जलविद्युत, परिवहन, खनन, खाद्य प्रसंस्करण, निर्माण और पर्यटन में निवेश और व्यापार को प्रोत्साहित किया है। भारत ने वरज़ोब -1 पनबिजली संयंत्र की मरम्मत और आधुनिकीकरण की भी पेशकश की है। 2006 में, तजाकिस्तान के राष्ट्रपति इमोमली रक्मानोव ने भारत की आधिकारिक यात्रा की, जिसके परिणामस्वरूप आतंकवाद विरोधी मुद्दों पर व्यापार और सहयोग का विस्तार करने के लिए प्रयास किए गए।
मसाला
भोजन को सुवास बनाने, रंगने या संरक्षित करने के उद्देश्य से उसमें मिलाए जाने वाले सूखे बीज, फल, जड़, छाल, या सब्जियों को मसाला (spice) कहते हैं। कभी-कभी मसाले का प्रयोग दूसरे स्वाद को छुपाने के लिए भी किया जाता है।
मसाले, जड़ी-बूटियों से अलग हैं। पत्तेदार हरे पौधों के विभिन्न भागों को जड़ी-बूटी (हर्ब) कहते हैं। इनका भी उपयोग फ्लेवर देने या अलंकृत करने (garnish) के लिए किया जाता है।
बहुत से मसालों में सूक्ष्मजीवाणुओं को नष्ट करने की क्षमता पाई जाती है।
मसाला एक बीज, फल, जड़, छाल या अन्य पौधा पदार्थ है जो मुख्य रूप से भोजन को स्वादिष्ट बनाने या रंगने के लिए उपयोग किया जाता है। मसालों को जड़ी-बूटियों से विशिष्ट रखा गया है, जो स्वाद के लिए या सजावट के रूप में उपयोग किए जाने वाले पौधों के पत्ते, फूल या तने हैं। मसालों का उपयोग कभी-कभी दवा, धार्मिक अनुष्ठान, सौंदर्य प्रसाधन या इत्र उत्पादन में किया जाता है।
हमारे पूर्वज बड़े ही बुद्धिमान थे, हमारी सेहत के लिए गुणकारी पेड़-पौधों को उन्होंने मसालों के रूप में हमारे खाने का हिस्सा बना दिया, आज हम जड़, तना, छाल, पत्ते, फूल, फल, बीज पौधों के अलग-अलग हिस्से को अगल-अलग मसाले के रूप में इस्तेमाल करते हैं ।
प्रारंभिक इतिहास(930164185)
मसाला व्यापार पूरे भारतीय उपमहाद्वीप में 2000 ईसा पूर्व की शुरुआत में दालचीनी और काली मिर्च के साथ और पूर्वी एशिया में जड़ी-बूटियों और काली मिर्च के साथ विकसित हुआ। मिस्रवासी मम्मी बनाने के लिए जड़ी-बूटियों का इस्तेमाल किया करते थे और दुर्लभ मसालों और जड़ी-बूटियों की उनकी मांग ने विश्व व्यापार को प्रोत्साहित करने में मदद की। 1000 ईसा पूर्व तक, चीन, कोरिया और भारत में जड़ी-बूटियों पर आधारित चिकित्सा प्रणालियाँ पाई जा सकती थीं। इनके प्रारंभिक उपयोग जादू, चिकित्सा, धर्म, परंपरा और संरक्षण से जुड़े थे।
कार्य
मसालों का उपयोग मुख्य रूप से भोजन वासक के रूप में किया जाता है। उनका उपयोग सौंदर्य प्रसाधन और धूप को सुगंधित करने के लिए भी किया जाता है। विभिन्न कालखंडों में कई मसालों में औषधीय महत्व है ऐसा माना गया है। अंत में, चूंकि वे महंगी, दुर्लभ और आकर्षक वस्तुएं हैं, इसलिए उनका विशिष्ट उपभोग अक्सर धन और सामाजिक वर्ग का प्रतीक रहा है।
अक्सर यह दावा किया गया है कि मसालों का उपयोग या तो खाद्य परिरक्षकों के रूप में या खराब मांस के स्वाद को छिपाने के लिए किया जाता था, विशेष रूप से मध्य युग में। यह गलत है। वास्तव में, मसाले रेह, धूम्रपान करने, अचार बनाने या सुखाने की तुलना में परिरक्षकों के रूप में अप्रभावी होते हैं, और खराब मांस के स्वाद को छिपाने में अप्रभावी होते हैं। इसके अलावा, मसाले हमेशा तुलनात्मक रूप से महंगे रहे हैं: 15वीं शताब्दी ऑक्सफोर्ड में, एक पूरे सुअर की कीमत लगभग एक पाउंड के सबसे सस्ते मसाले, काली मिर्च के बराबर थी। समकालीन रसोई किताब से इस तरह के उपयोग का कोई साक्ष्य नहीं है: "पुरानी रसोई किताब यह स्पष्ट करती है कि मसालों को एक संरक्षक के रूप में उपयोग नहीं किया गया था। वे आम तौर पर खाना पकाने की प्रक्रिया के अंत में मसाले डालने का सुझाव देते हैं, जहां उनका ई संरक्षक प्रभाव नहीं हो सकता है। " वास्तव में, क्रिस्टोफोरो डि मेसिस्बुगो ने 16वीं शताब्दी में सुझाव दिया था कि काली मिर्च बिगाड़ने की गति बढ़ा सकती है।
यद्यपि कुछ कृत्रिम परिवेशीय मसालों में रोगाणुरोधी गुण होते हैं, काली मिर्च-अब तक का सबसे आम मसाला-अपेक्षाकृत अप्रभावी है, और किसी भी स्थिति में, नमक, जो बहुत सस्ता है, कहीं अधिक प्रभावी भी है।
अनुसंधान
भारतीय मसाला अनुसंधान संस्थान, कोझीकोड, केरल विशेष रूप से दस मसाला फसलों का अनुसंधान करने हेतु समर्पित है: काली मिर्च, इलायची, दालचीनी, लौंग, गार्सिनिया, अदरक, जायफल, लाल शिमला मिर्च, हल्दी और वेनिला।
उत्पादन
वैश्विक मसाला उत्पादन में भारत का योगदान 75% है।
भारतीय मसाले
भारतीय मसाले देश और दुनिया सभी जगह अपनी खुशबू और रंग के लिए मशहूर हैं। भारतीय किचन की इन बेसिक जरूरत पर आप भी जीरा, इलायची, बड़ी इलायची, दालचीनी, हल्दी, मिर्च, धनिया जैसी मसाला व्यापार कर अपना कारोबार खड़ा खड़ा कर सकते हैं।
खारी बावली न केवल एशिया का सबसे बड़ा थोक मसाला बाजार बन गया है बल्कि इसे उत्तरी भारत का एक सबसे महत्वपूर्ण व्यावसायिक केंद्र भी माना जाता है। यहाँ पर व्यापारी और दुकानदार, मसालों (स्थानीय और विदेशी दोनों), सूखे मेवों और अन्य वस्तुओं को सबसे सस्ते दामों व अच्छे सौदे के रूप में खरीदने के लिए आ सकते हैं।
दिल्ली क्राइम
दिल्ली क्राइम एक भारतीय क्राइम ड्रामा प्रसारण टेलीविजन शृंखला है, जो रिची मेहता द्वारा लिखित और निर्देशित है। यह क्रिएटिव मैनेजर चिराग शाह और गोल्डन करावेन, इवानहो प्रोडक्शंस, फिल्म कारवां और पुअर मैन प्रोडक्शंस द्वारा निर्मित है। शृंखला में शेफाली शाह, रसिका दुग्गल, आदिल हुसैन और राजेश तैलंग हैं। पहला सीज़न 2012 दिल्ली सामूहिक बलात्कार मामला के बाद पर आधारित है। दूसरा सीज़न चड्ढी बनियान गैंग पर केंद्रित है।
पहले सीज़न का फिल्मांकन जनवरी 2018 में दिल्ली में शुरू हुआ और 62 दिनों के भीतर पूरा हो गया। यह शृंखला घटना घटने से लेकर संदिग्धों की अंतिम गिरफ्तारी तक की अवधि को कवर करती है।
मुख्य
● शेफाली शाह डीसीपी वर्तिका चतुर्वेदी आईपीएस के रूप में।- ● इंस्पेक्टर भूपेन्द्र सिंह के रूप में राजेश तैलंग ● नीति सिंह आईपीएस के रूप में रसिका दुग्गल ● कुमार विजय (सीपी) के रूप में आदिल हुसैन ● इंस्पेक्टर वीरेन चड्ढा के रूप में कुलदीप सरीन (सीजन 2) ● वर्तिका के पति विशाल चतुर्वेदी के रूप में डेन्ज़िल स्मिथ ● वर्तिका और विशाल की बेटी चांदनी "चंदू" चतुर्वेदी के रूप में यशस्विनी दयामा ● दीपिका के रूप में अभिलाषा सिंह, एक क्रूर सामूहिक बलात्कार और हत्या की शिकार ● आकाश कुमार के रूप में संजय बिश्नोई, दीपिका का दोस्त जो हमले का शिकार था ● विनोद शरावत SHO विनोद तिवारी के रूप में ● अनुराग अरोड़ा सब-इंस्पेक्टर जयराज सिंह के रूप में ● गोपाल दत्त - सुधीर कुमार ● सिद्धार्थ भारद्वाज SHO शुभाष गुप्ता के रूप में ● देविंदर के रूप में आकाश दहिया ● गुरुराज दीक्षित के रूप में अविजित दत्त ● जया भट्टाचार्य - विमला भारद्वाज (सीजन 1) ● इरा के रूप में स्वाति भाटिया ● जय सिंह के रूप में मृदुल शर्मा ● अरुणेश के रूप में आयुष सहगल ● स्मृति के रूप में रिया बेदी ● गौरव राणा SHO राकेश वर्मा के रूप में ● अमर सिंह के रूप में गोविंद सिंह ● आरिफ़ के रूप में विपिन कात्याल ● मुख्य प्रदर्शनकारी के रूप में अशोक मेहता ● एडवोकेट विनीत सिंह के रूप में दानिश हुसैन (सीजन 2) ● लता सोलंकी/करिश्मा के रूप में तिलोत्तमा शोम (सीजन 2) ● जतिन गोस्वामी (सीजन 2) ● व्योम यादव (सीजन 2) ● अंकित शर्मा (सीजन 2)
बीटी कपास
बीटी कपास (Bt cotton) एक आनुवांशिक संशोधित कपास है। यह मानसेण्टो नामक कम्पनी द्वारा उत्पादित है।
ढेर माजरा
ढेर माजरा (Dher Majra) भारत के पंजाब राज्य के रूपनगर ज़िले में स्थित एक पुरातत्व स्थल है। यहाँ सिन्धु घाटी सभ्यता की एक हड़प्पा से पूर्व की संस्कृति के अवशेष पाए गए हैं, जो बड़ा संस्कृति नामक शाखा से सम्बन्धित हैं।
दीनदयालपुर गाँव, सहकुंड (भागलपुर)
दीनदयालपुर सहकुंड, भागलपुर, बिहार स्थित एक गाँव है।
खटाणा
खटाणा गुर्जरो का गोत्र है। प्राचीनकाल में काबुल के पास का क्षेत्र खटाण या खोटाण नाम से जाना जाता था। इस क्षेत्र के राणा (राजा) खटाणा कहलाये। जयपाल खटाणा तथा आनन्दपाल खटाणा ने ९५४ ईसा में राज किया था तथा महमूद गजनवी के साथ उनकी जन्ग हुइ थी।
भगवान श्रीदेवनारायण की माता साडूमाता, दूदाजी खटाणा की पुत्री थी। दूदाजी खटाणा देवास (मालवा) के राजा थे।
लोकलुभावनवाद
लोकलुभावनवाद (Populism) वह राजनीतिक दर्शन है जिसमें नेता या राजनीतिक दल साधारण लोगों को किसी वास्तविक या काल्पनिक संभ्रांत वर्ग के विरुद्ध संघर्ष करवा कर उन्हें अधिकार, धन या सम्मान दिलवाने का दावा करता है। लोकलुभावनवादी राजनेताओं का सम्बन्ध वामपन्थी राजनीति या दक्षिणपन्थी राजनीति दोनों से हो सकता है।
इस विचारधारा के समर्थक इसके प्रयोग द्वारा किसी समाज में गहरे रूप से स्थापित अन्याय को तेज़ी से तोड़ने के लिये इसकी सराहना करते हैं। इसके आलोचक इसमें अक्सर होने वाली हानियों का उल्लेख करते हैं - नेताओं द्वारा स्वयं को अत्यंत शक्तिशाली और अमीर बना लेना, समाज में वर्गों को आपस में लड़वाने के कारण द्वेश का फैल जाना और अर्थव्यवस्था का लड़खड़ा जाना। राजनीतिक दल समय-समय पर अपने विरोधी दलों पर लोकलुभावनवादी होने का आरोप लगाते हैं, और दावा करते हैं कि वास्तव में वे केवल जनोत्तेजक (demagogue) हैं जो ऊपर से तो साधारण नागरिकों के लिये अत्याधिक सहानुभूति दिखाते हैं लेकिन उनका ध्येय किसी की मदद करना नहीं बल्कि समाज को आपस में लड़ने वाले खण्डों में बांटकर स्वयं के लिये कुछ खण्डों का स्थायी समर्थन प्राप्त कर लेना है। ऐसे जनोत्तेजक नेता वास्तव में यह नहीं चाहते कि उनके समर्थक सामाजिक अंशों की कठिनाईयाँ समाप्त हों क्योंकि उनका समर्थन वंचित स्थिति में रखे जाने तथा उस नेता पर निर्भर रहने से ही बना रहता है।
समीकरण
समीकरण (equation) प्रतीकों की सहायता से व्यक्त किया गया एक गणितीय कथन है जो दो वस्तुओं को समान अथवा तुल्य बताता है। यह कहना अतिशयोक्ति नहीं होगी कि आधुनिक गणित में समीकरण सर्वाधिक महत्वपूर्ण विषय है। आधुनिक विज्ञान एवं तकनीकी में विभिन्न घटनाओं (फेनामेना) एवं प्रक्रियाओं का गणितीय मॉडल बनाने में समीकरण ही आधारका काम करने हैं।
समीकरणों के गुण
यदि कोई समीकरण सत्य है, तो
समीकरण के प्रकार
किसी समीकरण में निहित चर राशियों की प्रकृति के आधार पर समीकरण का वर्गीकरण इस प्रकार किया जा सकता है:
समीकरण का महत्व
विज्ञान और तकनीकी में डिजाइन या विश्लेषण करते समय प्रायः समीकरण प्राप्त होते हैं। इनका हल अनेक उपयोगी जानकारी देता है। इसके अलावा आधुनिक विज्ञान एवं तकनीकी में विभिन्न घटनाओं (फेनामेना) एवं प्रक्रियाओं का गणितीय मॉडल बनाने में समीकरण ही आधार का काम करने हैं।
रोहीनाभांठखरसीया मण्डल
रोहीनाभांठखरसीया मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
कटान नया गाँव, हल्द्वानी तहसील
कटान नया गाँव, हल्द्वानी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
एडवर्ड सप्तम्
एडवर्ड VII (9 नवंबर 1841 - 6 मई 1910) 1901 से 1910 तक यूनाइटेड किंगडम के राजा एवं भारत के सम्राट थे। उनके शासनकाल को एडवर्डियन अवधि कहा जाता है।
शरीफचक गाँव, बलिया (बेगूसराय)
शरीफचक बलिया, बेगूसराय, बिहार में स्थित एक गाँव है।
इमरतपुर स्योंडारा, बिलारी (मुरादाबाद)
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00720
यादों की कसम (1985 फ़िल्म)
यादों की कसम 1985 में बनी हिन्दी भाषा की फ़िल्म है।
धनातराई रायगढ मण्डल
धनातराई रायगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
दोहराडीह गाँव, सहकुंड (भागलपुर)
दोहराडीह सहकुंड, भागलपुर, बिहार स्थित एक गाँव है।
नगरकोटिया, भिकियासैण तहसील
नगरकोटिया, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
गॉडस्मैक
इस बैंड के तीन एल्बम (फेसलेस, IV  तथा दी ओरेकल) बिलबोर्ड  200 पर लगातार नम्बर 1 एल्बम रहे हैं। इस बैंड के 15 ट़ॉप फाइव सहित 18 गाने टॉप टेन रॉक रेडियो हिट रहे हैं। पिछले एक दशक में गॉडस्मैक संसार भर में 19 मिलियन रिकॉर्ड बेच कर संयुक्त राज्य अमेरिका के सर्वाधिक लोकप्रिय हार्ड रॉक बैंड्स में से एक है।
अपनी स्थापना के बाद से गॉडस्मैक ने एक से अधिक बार ओजफेस्ट पर दौरा किया और अपने एल्बम के प्रोत्साहन के लिए दौरों सहित कई अन्य दौरों तथा उत्सवों पर बड़ी-बड़ी यात्राएं कीं. 2009 की गर्मियों में गॉडस्मैक ने मोटली क्रू के 'क्रू फेस्ट 2 ' के प्रोत्साहन हेतु दौरा किया।
गठन और प्रारंभिक कार्य (1995-1997)
अब बंद हो चुके बैंड 'स्ट्रिप माइंड' सहित 23 वर्ष से अधिक तक ड्रम बजाने के बाद फरवरी 1995 में सुली इरना ने मुख्य गायक के रूप में एक नया बैंड शुरू करने का फैसला किया। नए बैंड 'दी स्कैम' में गायक इरना, बासवादक रोबी मेरिल, स्थानीय गिटारवादक दोस्त ली रिचर्ड्स और ड्रमवादक टॉमी स्टीवर्ट थे। प्रदर्शन के लिए एक रिकॉर्डिंग करने के बाद 'दी स्कैम' ने अपना नाम बदल कर गॉडस्मैक रख लिया। नवगठित बैंड ने अपने गृहनगर, बोस्टन, मास में 'स्मॉल बार' बजाना शुरू कर दिया. 'कीप अवे' तथा 'वॉटएवर' जैसे स्थानीय रूप से लोकप्रिय गानों ने उन्हें जल्दी ही बोस्टन और न्यू इंग्लैण्ड एरिया में हिट सूची के टॉप पर ला दिया.
मेरिल के अनुसार 'स्मैक दिस !' डीवीडी में बैंड का नाम एलिस इन चेन के गीत 'गॉड स्मैक' से लिया गया था। हालांकि इरना ने 1999 में एक साक्षात्कार में कहा कि "मैं किसी व्यक्ति, जिसके होंठ पर घाव था, का मजाक बना रहा था। अगले दिन वैसा ही घाव मेरे होंठ पर हो गया। तब किसी ने कहा कि भगवान (गॉड) ने मजाक में आपके चेहरे का चुंबन (स्मैक) लिया था। तब से ही उन्होंने गॉडस्मैक नाम को अपना लिया। हम 'ऐलिस इन चेन' के गीत के बारे में जानते थे लेकिन वास्तव में हमने इसके बारे में अधिक नहीं सोचा। यह एक अच्छा गाना है और इसका नाम हमारे लिये मायने रखता है।
1966 में अपने छः वर्षीय बच्चे के कारण रिचर्ड के छोड़ जाने पर टोनी रोम्बोला गिटारवादक के रूप में और जो डी'आरको ड्रमवादक के रूप में शामिल हुए. स्टीवर्ट ने व्यक्तिगत मतभेदों के कारण बैंड छोड़ दिया. उसी वर्ष बैंड ने 'ऑल वाउंड अप ' नामक सीडी की रिकॉर्डिंग करके स्टूडियो में प्रवेश किया। यह सीडी सिर्फ तीन दिन में $ 2600 में ही रिकॉर्ड हो गई थी।
अगले दो वर्षों में बैंड ने बोस्टन के पूरे क्षेत्र में प्रदर्शन किये. अंततः गॉडस्मैक की सीडी बोस्टन के रेडियो स्टेशन डब्लूएएएफ (एफएम) के रात्रिकालीन डीजे रोक्को के हाथ पड़ गई। रेडियो स्टेशन ने गीत 'कीप अवे' को बार बार बजाया जिससे यह गीत इस रेडियो स्टेशन पर पहले स्थान पर आ गया। न्यू इंग्लैंड की एक रिकॉर्ड्स की दुकान श्रृंखला, न्यूबरी कॉमिक्स ने भेजे जाने पर सीडी बेचने के लिए सहमति दे दी. 'कीप अवे की सफलता के बाद गॉडस्मैक ने स्टूडियो जाकर 'वॉट एवर' नाम की सीडी रिकॉर्ड की जो स्थानीय डब्लूएएएफ (एफएम) पर बहुत लोकप्रिय हूई.
एक साक्षात्कार में सुली इरना ने कहा कि डब्लूएएएफ द्वारा हमारा एल्बम लिये जाने के समय हम 50 प्रतियाँ प्रति माह बेच रहे थे। अचानक हम एक हजार रिकॉर्ड प्रति सप्ताह पर पहुँच गये। यह पागलपन था। एकदम दीवानापन, मैं यह सब अपने बेडरूम से कर रहा था। वर्षों तक पिसने के बाद आखिर हमारा भाग्य चल निकला था।
गॉडस्मैक (1998-99)
1998 की गर्मियों में यूनिवर्सल / रिपब्लिक रिकॉर्ड्स ने इस बैंड को अनुबंधित किया। सुली ने जो डी'आरको को निजी कारणों से बैंड से बर्खास्त कर दिया और उसकी जगह पहले काम कर चुके टॉमी स्टीवर्ट को, फिर से बैंड में शामिल होने की इच्छा जताने पर वापस ले लिया। बैंड की पहली स्टूडियो रिकॉर्डिंग 'ऑल वाउंड अप ' पर पुनः काम किया गया। बैंड के अपने नाम वाली तैयार सीडी छः महीने बाद रिलीज हुई जिसने बैंड के पहले प्रमुख दौरे 'दी वूडू टूर' का रास्ता खोला. सीडी रिलीज के बाद बैंड ने सड़कों पर क्लब शो करने के साथ-साथ ओजफेस्ट तथा वुडस्टॉक '99' में भी बजाया और लोकप्रिय हुआ। इसके बाद ब्लैक सब्बाथ के समर्थन में यूरोप का दौरा किया। आलम्यूजिक के रोक्सेन ब्लेनफोर्ड ने इस बैंड को पाँच में से तीन स्टार देते हुए कहा कि गॉडस्मैक विश्वास के साथ रॉक संगीत को मेटल से तकनीकी युग में ले आये हैं। बिलबोर्ड 200 पर बाईसवें स्थान पर आने वाला बैंड का यह पहला एल्बम था जिसे आरम्भ में 1999 में स्वर्ण प्रमाण-पत्र तथा 2001 में आरआईएए द्वारा 4एक्स प्रमाण-पत्र दिया गया।
गीत के बोलों में बार-बार कसमों का उल्लेख विवाद का कारण भी बना. अपने बेटे के पास उपलब्ध एल्बम को सुनने के बाद अमेरिका में एक पिता ने एल्बम बेचने वाली कंपनी वॉलमार्ट को शिकायत की कि गीत के बोल अपमानजनक थे। वॉल मार्ट और केमार्ट ने एल्बम को अलमारियों से बाहर निकाल दिया. इसके बाद बैंड ने एल्बम में अभिभावकीय सलाह का एक स्टिकर लगाया. कुछ दुकानों ने एल्बम की संशोधित प्रतियाँ भेजने के लिए कहा. इस स्थिति पर पत्रिका रॉलिंग स्टोन में टिप्पणी करते हुए इरना ने कहा "हमारा रिकॉर्ड बाजार में एक वर्ष से अधिक समय से अभिभावकीय सलाह के स्टीकर के बिना मौजूद है और केवल यही पहली शिकायत आई है। स्टिकर और गीत के बोल स्वभाव से व्यक्तिपरक हैं। हमने रिकॉर्ड पर एक स्टिकर लगाने का फैसला किया है". इस विवाद से एल्बम की बिक्री को नुकसान नहीं हुआ बल्कि इरना के अनुसार इसके कारण बच्चों में यह देखने की उत्सुकता जागी कि वे जाकर रिकॉर्ड खरीदें और देखें कि हमने उस पर क्या लिखा है।
अवेक (2000-02)
गॉडस्मैक ' की मल्टी-प्लैटिनम सफलता के बाद वर्ष 2000 में अवेक ' की रिकॉर्डिंग शुरू करने के लिये गॉडस्मैक स्टूडियो में लौटे. एल्बम 31 अक्टूबर 2000 को जारी किया गया। यह एल्बम बिलबोर्ड 200 पर पहली बार पाँचवें स्थान पर रहा तथा इसे आरआईएए ने 2एक्स प्लैटिनम प्रमाणित किया। एल्बम के एक गीत "वैम्पायर्स" ने 2002 में बैंड के लिए सर्वश्रेष्ठ रॉक इन्स्ट्रूमेंटल प्रदर्शन का ग्रेमी नामांकन भी अर्जित किया। "अवेक " की रिलीज के साथ ही गॉडस्मैक ने 'लिम्प बिजकिट' के प्रोत्साहन हेतु यूरोप का दौरा किया। इस समय इरना ने कहा, "हम अगस्त 1998 से लगातार दौरे कर रहे हैं। जब हम बैंड को बनाने के लिए अमेरिका और यूरोप के बीच आ-जा रहे थे, तब 'अवेक ' के बोल दौरे पर ही लिखे गये थे। वास्तव में "ओजफेस्ट" एकमात्र बड़ा दौरा था जब हम किसी और के पंखों पर सवार थे, हमने दौरे पर काफी काम स्वयं किया था". बैंड ने 1999 की तरह दुबारा 'ओजफेस्ट 2000 ' में भाग लिया।
एल्बम के दो गानों ("सिक ऑफ लाइफ" तथा "अवेक") का संयुक्त राज्य अमेरिका में सैन्य विज्ञापनों में पार्श्व संगीत के रूप में इस्तेमाल किया गया। इरना ने कहा, "सेना में कोई हमारा प्रशंसक है क्योंकि उन्होंने हमारे संगीत को इस्तेमाल करने की अनुमति माँगी और हमने स्वीकार कर लिया। हालांकि, इरना के अनुसार गॉडस्मैक किसी भी युद्ध का समर्थन नहीं करता है। इरना का कहना है, 'गॉडस्मैक ने कभी भी किसी भी देश के लिए युद्ध का समर्थन नहीं किया है, न ही किसी सरकार के फैसले का समर्थन किया है। हम क्यों कभी दूसरों के कारोबार में दखलंदाजी करेंगे. हम हमारे सैनिकों का समर्थन करते हैं। और उन महिलाओं और पुरुषों का जो हमारे देश के लिए लड़ने जाते हैं तथा हमारे जीवन और स्वतंत्रता की रक्षा रक्षा करते हैं। सुली ने एक साक्षात्कार में कहा है कि उनके पहले एल्बम गॉडस्मैक पर वही लड़की है जो "दी ग्रीड" म्यूजिक वीडियो में है।
फेसलेस तथा दी अदर साइड  (2002-05)
2002 में इरना से " दी स्कोर्पियन किंग " के लिये गीत लिखने और प्रदर्शन करने को कहा गया। यह चलचित्र दी ममी  गाथा श्रृंखला की तीसरी कड़ी था। गॉडस्मैक ने जो गीत लिखा और प्रदर्शित किया उसका शीर्षक था "आई स्टैंड अलोन". यह गीत रॉक रेडियो पर पहले स्थान पर आया तथा यह 2002 में 14 सप्ताह तक लगातार सक्रिय रॉक गीत बना रहा. इसे खेल में भी इस्तेमाल किया गया था।Prince of Persia: Warrior Within
टॉमी स्टीवर्ट के निजी कारणों से दुबारा चले जाने पर उनकी जगह शान्नोन लारकिन (पूर्व में अग्ली किड जो, सोल्स एट जीरो, रैथचाइल्ड अमेरिका तथा एमएफ पिटबुल्स) ने ले ली और इसके बाद 2003 में रिलीज होने वाले नये एल्बम को रिकॉर्ड करने के लिये गॉडस्मैक वापस स्टूडियो पहुंचे। "फेसलेस ", प्रथम सप्ताह में 269000 प्रतियों की बिक्री के साथ बिलबोर्ड 200 पर पहले स्थान पर रहा और पूरे संयुक्त राज्य अमेरिका में एल्बम की दस लाख से अधिक प्रतियाँ बिक गई। बिलबोर्ड 200 पर दूसरे स्थान पर रहे अपने दूसरे स्टूडियो एल्बम "मीटिओरा " की रिलीज के साथ "फेसलेस " वेस्ट कोस्ट के न्यू मेटल प्रतिद्वंद्वी लिंकिन पार्क को पराजित करने में सफल हुआ। "फेसलेस " शीर्ष कनाडाई एल्बमों में भी नौवें स्थान पर तथा शीर्ष इंटरनेट एल्बम्स में पहले स्थान पर रहा. इसके बाद "मेटालिका" के प्रोत्साहन के लिए अमेरिका और यूरोप का बड़े पैमाने पर दौरा किया गया।
प्रमुख एकल गीत "स्ट्रेट आउट ऑफ लाईन" ने सर्वश्रेष्ठ हार्ड रॉक प्रदर्शन के लिए एक ग्रेमी पुरस्कार नामांकन प्राप्त किया। यह पुरस्कार इवानेसेन्स के एकल गीत "ब्रिंग मी टू लाइफ" को मिला.
एल्बम को यह नाम स्विमिंग पूल की एक घटना के बाद मिला, जैसा कि लारकिन ने बताया, "सुली और मैं एक और छलांग लगाने के लिए खड़े थे, हम दोनों बिलकुल नग्न थे, जैसे ही मैंने बाईं ओर देखा वहाँ एक महिला ने अभी-अभी पर्दा हटाया था और उसका मुँह खुला का खुला रह गया था". इरना ने आगे जोड़ा, "वह बस जाग कर उठ ही रही थी, हम भागे, मुँह से निकला 'क्षमा करें' और फिर धड़ाम की आवाज के साथ पूल में...." आगे की बात जो हम जानते हैं वह यह है कि पुलिस दरवाजा पीट रही हैं और यही इस रिकॉर्ड को "फेसलेस " बुलाने का कारण है". हालांकि बाद में एक साक्षात्कार में मेरिल ने दूसरी ही बात कही जिससे इस एल्बम के शीर्षक की प्राप्ति के संबंध में अस्पष्टता और भी बढ़ गयी। उन्होंने कहा, ' यह बैंड की इस भावना से मिला कि हमारी रेडियो और बिक्री की सफलता के बावजूद हम अपने लक्ष्य से पीछे ही चल रहे हैं'.
2004 में गॉडस्मैक ने मेटालिका के "मैडले इन एंगर विद दी वर्ल्ड टूर" को स्वीकार कर लिया और ड्रोफोक्स के साथ दौरे पर निकल गये। बाद में 2004 की शरद ऋतु में बैंड ने दी अदर साइड के प्रोत्साहन के लिये अनेक शो किये तथा मेटालिका के लिए भी प्रदर्शन करते रहे.
"IV " तथा गॉडस्मैक के दस वर्ष (2006-07)
25 अप्रैल 2006 को गॉडस्मैक ने "IV" शीर्षक से अपना चौथा स्टूडियो एल्बम जारी किया और उसके बाद "दी IV  टूर" नामक अगस्त 2007 तक चलने वाले एक टूर को किया। इस एल्बम का निर्माण इरना द्वारा किया गया तथा लेड जेप्पेलिन के "लेड जेप्पेलिन IV " की इंजीनियरिंग के लिए जाने जाने वाले सुप्रसिद्ध निर्माता एवं इंजीनियर एंडी जोन्स द्वारा इनकी इंजीनियरिंग की गयी। एल्बम "स्पीक" का पहला एकल गीत 14 फ़रवरी 2006 को जारी किया गया। पहले सप्ताह में ही 211000 प्रतियो की बिक्री के साथ यह एल्बम बिलबोर्ड 200 पर पहले स्थान पर रहा. "IV " को अब तक स्वर्ण प्रमाणित किया जा चुका है। बैंड ने एल्बम के लिये चालीस से अधिक गीत लिखे थे लेकिन अंतिम ट्रैक लिस्टिंग में ग्यारह गीत ही थे। लारकिन ने टिप्पणी की, "यह सुली का बैंड तथा उन्हीं की दूरदर्षिता है। उन्होंने सारे संगीत में से जाँच-परख कर उन्हीं गीतों को चुना जिन्हें वे एल्बम में लेना चाहते थे। हम सब ने कहा 'ठीक है'. उनकी दूरदृष्टि गॉडस्मैक की प्रत्येक गतिविधि पर थी, कलाकृति से निर्माण से अभियांत्रकी से स्टूडियो से हमारे द्वारा किये गये टीवी शो तक. सब कुछ उनकी दृष्टि में था। सभी कुछ. जब गीत चुनने की बात आती तो निर्णय सुली ही करते हैं".
एल्बम का इस छोटे नाम "IV" को न सिर्फ इसके बैंड का चौथा एल्बम होने के कारण, बल्कि लारकिन और इरना द्वारा सुनाई गई स्टेज के पीछे चलने वाले परिहास से भी निकला हैः
"We have this security guy, a big, tough guy named J.C. He's another Boston guy. And in Boston it's "fou." They don't really have the "R." It's not "four," it's "fou." He'd be hanging around backstage and chicks would walk by and he would rate them from one to 10. But if it wasn't a 10, there was no one, two, three, or five. It was always you were a 10 or a fou. He just pulled the funniest things. Sometimes, he'd just hold up four fingers and wouldn't have to say it anymore and we'd all just bust out laughing. And then the funniest one, this guy walked by with a chick on each arm and he goes, "Hey, bub, two fous don't make an eight!" So when it came up, it's our fourth full-length record, everybody was like, "Fou!" And we were like, "That's it, man." We're not trying to break any records for originality here. I know that there's Led Zeppelin IV, Foreigner IV, a million IVs. We just thought it's fitting."
दी ओरेकल (2010-वर्तमान)
नवंबर 2008 में लारकिन ने घोषणा की कि बैंड सुधार करेगा और एक नए एल्बम की रिकॉर्डिंग करेगा. आने वाली गर्मियों में बैंड ने मोटली क्रू के "क्रू फेस्ट 2 टूर" के प्रोत्साहन में दौरा किया तथा एल्बम-रहित एकल गीत "व्हिस्की हैंगोवर" रिलीज किया। दौरे के बाद गॉडस्मैक ने अपने नए एल्बम का निर्माण शुरू कर दिया. "दी ओरेकल " शीर्षक वाला एल्बम 4 मई 2010 को जारी किया गया। गॉडस्मैक के तीसरे सीधे पूर्ण लम्बाई वाले स्टूडियो एल्बम "दी ओरेकल " का लोकप्रिय स्वागत हुआ और पहले ही सप्ताह में इसकी 117000 प्रतियाँ बिक गईं. अपने पहले पदार्पण पर यह प्रथम स्थान पर रहा.
प्रभाव और शैली
इरना, लारकिन और रोम्बोला के अनुसार एलिस इन चेन्स, ब्लैक सब्बाथ, लेड जेप्पेलिऩ एयरोस्मिथ, जुडास प्रीस्ट, पैन्टेरा, मेटालिका तथा रश से बैंड सर्वाधिक प्रभावित हुआ है। इरना का मानना है कि वे स्टेली से सबसे अधिक प्रभावित हुए हैं। Subvulture.com के अनुसार एलिस इन चेन्स के एल्बम "डर्ट " की ध्वनि तथा इस बैंड के पहले दो एल्बमों की समग्र ध्वनि समान हैं। अभी हाल ही में गॉडस्मैक ने एलिस इन चेन्स से दूरी बनाये रखने का प्रयास किया जब मैट अशारे के साथ एक साक्षात्कार में इरना ने कहा कि उन्होंने अपने संगीत के बारे में ऐसा कभी नहीं सुना है।
शाहपुर गाँव, बलिया (बेगूसराय)
शाहपुर बलिया, बेगूसराय, बिहार स्थित एक गाँव है।